section_heading: Izdanja
paragraph_text: Kasnije je portirana na 2 arkadne mašine, Nintendo PlayChoice-10 te kao teža verzija VS. Super Mario Bros., u Japanu na Famicom Disk System te u licensiranoj izmijenjenoj specijalnoj verziji za radio program All Night Nippon Super Mario Bros. Mnogo preobradi bi se napravilo, uključujući Super Mario Bros. Special na NEC PC-8801 od Hudson Softa, istoimeno na Game & Watch, u kompilaciji Super Mario All-Stars za SNES te kasnije portiranoj za Wii, kao Super Mario Bros. Deluxe na Game Boy Color, u obljetničnoj kolekciji NES igara za Game Boy Advance, te kao demo ili manje verzije na nekoliko drugih platformi ili kolekcija. Emulirana originalna verzija je moderno dostupna na NES: Classic Edition reinačici konzole, Virtual Console te Nintendo Switch Online servisima.